ભારતીય અર્થંતંત્ર પર પણ આની વિપરીત અસર જોવાશે એમ જણાવીને કેર રેટિંગના સૂત્રોનું કહેવું હતું કે, ઇમ્પોર્ટ બીલમાં વધારો થતાં જ કરંટ એકાઉન્ટ ડેફિસિટ (કેડ)ની સ્થિતિ વણસી શકે છે. હાલ કેડ છેલ્લા એક દસકાની સૌથી નીચલી સપાટીએ પહોંચી છે તે લાભ ભૂંસાઈ જશે. ઓપેકના દેશોની મળી રહેલી બેઠકમાં ક્રૂડના ઊત્પાદન પર કાપ મૂકવાનો નિર્ણય આવી શકે છે અને તેને જોતાં ક્રૂડના ભાવ વધશે. આની પણ નેગેટિવ અસર થઈ શકે છે. વૈશ્વિક આર્થિક સ્થિતિ ડામાડોળ રહેતાં ટ્રેડ બેલેન્સ ખોરવાયેલો છે એમાં જો નિકાસ કામકાજ નહીં વધે તો પરિસ્થિતિ વધુ વણસી શકે છે એવી ભિતિ વ્યકત કરવામાં આવે છે. ડિમોનેટાઇઝેશનને કારણે માગને ગંભીર અસર થવાથી જીડીપી ગ્રોથ, આઇઆઇપીના ડેટાને વિપરીત અસર થવાની હોવાથી ઇકોનોમીને બમણો પડવાની ગણતરી મૂકવામાં આવે છે.